
Z A P I S N I K
14. sjednice Vijeća Mjesnog odbora „30. svibnja  1990.“
održane 6. srpnja 2022.
u sjedištu Mjesnog odbora, Vinodolska 23
s početkom u 18,00 sati

NAZOČNI ČLANOVI VIJEĆA:

Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.
Predsjedava Matej Klaić, predsjednik Vijeća.

Zapisnik vodi Mislav Majcan.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 13. sjednice Vijeća, održane 7. lipnja 2022.

Na prijedlog predsjednika Vijeće jednoglasno utvrđuje

D N E V N I   R E D

1. Godišnji izvještaj o izvršenju financijskog plana Mjesnog odbora „30. svibnja 1990.“ – donošenje izvještaja 
2. Utvrđivanje prijedloga prioriteta komunalne infrastrukture u MO „30. svibnja 1990.“ za Plan komunalnih aktivnosti Gradske četvrti Donja Dubrava za 2023. g. – donošenje zaključka;
3. Zahtjev Željka Kerdića, predstavnika suvlasnika Dubrava 152 u svezi postavljanja prometnog ogledala – donošenje zaključka;
4. Prijedlog odluke o izmjenama i dopuni Odluke o davanju u zakup i na drugo korištenje površina javne namjene – mišljenje, traži se – donošenje zaključka
5. Zahtjev Udruge umirovljenika za povremeno korištenje prostora mjesne samouprave – donošenje zaključka;
6. Aktualna komunalna problematika;

7. Pitanja, prijedlozi i obavijesti

Ad 1. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


Bez rasprave Vijeće jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora ''30. svibnja 1990.'' za 2021.

(Tekst Godišnjeg izvještaja prilaže se ovom zapisniku i njegov je sastavni dio.)

Ad 2. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.

Vijeće jednoglasno donosi

Z A K LJ U Č A K

  o utvrđivanju prijedloga prioriteta komunalne infrastrukture u MO „30. svibnja 1990.“ za Plan komunalnih aktivnosti Gradske četvrti Donja Dubrava za 2023. 

1. Vijeće Mjesnog odbora „30. svibnja 1990.“ utvrđuje prijedloge prioriteta komunalne infrastrukture u MO „30. svibnja 1990.“ za Plan komunalnih aktivnosti Gradske četvrti Donja Dubrava za 2023.   

    (Tekst prijedloga prioriteta priložen je ovom zaključku i njegov je sastavni dio.)

2. Ovaj zaključak dostavlja se Vijeću Gradske četvrti Donja Dubrava.

Ad 3. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.


Vijeće jednoglasno donosi

Z A K LJ U Č A K

o prijedlogu za postavljanje prometnog ogledala ispred zgrade Dubrava 152

1. Razmotren je zahtjev Željka Kerdića, predstavnika suvlasnika zgrade Dubrava 152 u svezi postavljanja prometnog ogledala na javnom nogostupu ispred zgrade Dubrava 152.

2. Vijeće je navedeno prometno ogledalo uvrstilo u popis prioriteta Mjesnog odbora                 „30. svibnja 1990.“ za Plan komunalnih akcija Gradske četvrti Donja Dubrava za 2023. godinu.

3. Ovaj zaključak dostavlja se Željku Kerdiću predstavniku suvlasnika zgrade Dubrava 152 na znanje.

Ad 4. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.


Vijeće jednoglasno donosi

Z A K LJ U Č A K

o davanju mišljenja na prijedlog odluke o izmjenama i dopuni

Odluke o davanju u zakup i na drugo korištenje površina javne namjene

1. Vijeće je razmotrilo prijedloga odluke o izmjenama i dopuni Odluke o davanju u zakup i na drugo korištenje površina javne namjene, te na isti nema primjedbi i prijedloga.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 5. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.


Vijeće jednoglasno donosi

Z A K LJ U Č A K

1. UDRUZI UMIROVLJENIKA, PODRUŽNICI „30. SVIBNJA 1990.“ odobreno je povremeno korištenje prostora mjesne samouprave na 9. sjednici Vijeća od 17. veljače 2022. od 1. travnja 2022. do 31. ožujka 2023. Vijeće je zaprimilo novi zahtjev kojim traže izmjenu korištenja prostora te im se odobrava povremeno korištenje prostora u objektu Mjesnog odbora „30. svibnja 1990.“ četvrtkom od 16,00-20,00 sati dvorana i svaka prva subota u mjesecu od 18,00-22,00 sata dvorana.

2. Prostor iz točke 1. ovog Zaključka koristit će  Udruga umirovljenika, podružnica „30. svibnja 1990.“  bez naknade.

3. Udruga umirovljenika, podružnica „30. svibnja 1990.“ obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštite i sigurnost izdat će odobrenje o korištenju, a u skladu sa ovim Zaključkom.

Ad 6. 

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.

U raspravi istaknuta je potreba:

· U Unijskoj ulici potrebno je postavljanje prometnog znaka „slijepa cesta“

· Na križanju Osječke i Hlebinske ulice potrebno je postavljanje uspornika

· U Ilovičkoj ulici potrebno je postavljanje prometnog znaka „slijepa cesta“

· U Vinodolskoj ulici potrebno je obnoviti horizontalne signalizacije

· U Pehljinskoj ulici potrebno je postavljanje prometnog znaka „slijepa cesta“

· U Sopničkoj potrebno je postavljanje prometnog znaka „slijepa cesta“ 


Vijeće jednoglasno donosi

a)
Z A K LJ U Č A K
o prijedlogu postavljanja prometnih znakova „slijepa cesta“

na području MO „30. svibnja 1990.“

1. Vijeće predlaže da se na području Mjesnog odbora „30. svibnja 1990.“ postave prometni znakovi „slijepa cesta“ u sljedećim ulicama:
· Unijska ulica

· Ilovička ulica

· Pehljinska ulica i

· Sopnička ulica.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

b)

Z A K LJ U Č A K
o prijedlogu obnove horizontalne signalizacije 

u Vinodolskoj ulici
1. Predlaže se obnova horizontalne signalizacije u Vinodolskoj ulici.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

c)

Z A K LJ U Č A K
o prijedlogu čišćenja slivnika 

u Ulici kneza Branimira kod k.br. 139  do k.br. 159 

1. Predlaže se čišćenje slivnika na području Mjesnog odbora „30. svibnja 1990.“ u Ulici kneza Branimira kod k. br. 139 do k.br. 159.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 7. Pitanja, prijedlozi i obavijesti

Predsjednik obavještava članove Vijeća o: 
· Dopisu GU za obnovu, izgradnju, prostorno uređenje, graditeljstvo, komunalne poslove i promet od 10.6.2022.

· Dopisu GU za MS, CZ i sigurnost od 17.6.2022.

Dovršeno u 19,00 sati.
KLASA: 024-08/22-003/1372
URBROJ: 251-13-11-4-22-2
U zagrebu, 6. srpnja 2022.
Zapisnik sastavio

Mislav Majcan

PREDSJEDNIK VIJEĆA

Mjesnog odbora „30. svibnja 1990.“

Matej Klaić
